Τελικός ΟΥΕΦΑ Τσάμπιονς Λιγκ 1999

Ο τελικός του Τσάμπιονς Λιγκ του 1999, που αποτελεί έναν από τους συναρπαστικότερους αγώνες του παγκόσμιου ποδοσφαίρου, με δραματική εξέλιξη, έγινε στις 26 Μαϊου του 1999 στο Καμπ Νου της Βαρκελώνης, ανάμεσα στην Μάντσεστερ Γιουνάιτεντ και την Μπάγερν Μονάχου. Ο αγώνας έχει μείνει στην ιστορία για τη δραματική εξέλιξη που είχε μετά το 90΄, οπότε η Μάντσεστερ Γιουνάιτεντ ανέτρεψε το εις βάρος της 0-1 και κατέκτησε τον τίτλο της πρωταθλήτριας Ευρώπης για δεύτερη φορά, μετά το 1968. Η Μάντσεστερ Γιουνάιτεντ ολοκλήρωσε έτσι το τρεμπλ, με πρωτάθλημα, κύπελλο και Τσάμπιονς Λιγκ. Η Μπάγερν, από την άλλη, αν και πήρε το πρωτάθλημα με 15 βαθμούς διαφορά από τη Μπάγερ Λεβερκούζεν, έχασε το τρεμπλ, αφού η Βέρντερ Βρέμης πήρε και το Κύπελλο Γερμανίας, νικώντας τους Βαυαρούς στα πέναλτι.

 Η εξέλιξη 
Η αρχή του αγώνα βρίσκει την Μπάγερν μπροστά. Στο 6ο λεπτό οι Γερμανοί ΄κερδίζουν φάουλ έξω από την περιοχή του Σμάιχελ. Ο Μάριο Μπάσλερ στέλνει τη μπάλα με αριστοτεχνικό τρόπο τη μπάλα στα δίχτυα, κάνοντας έτσι το 0-1 για τους παίκτες του Ότμαρ Χίτσφελντ, που είχε κατακτήσει ήδη ένα Τσάμπιονς Λιγκ, το 1997 με την Μπορούσια Ντόρτμουντ. Ήταν η πρώτη χρονιά του Χίτσφελντ, και είχε καταφέρει κιόλας να πάρει με ενδεικτική άνεση το πρωτάθλημα, και να φτάσει την Μπάγερν μια ανάσα από το Τσάμπιονς Λιγκ. Και μετά το 1-0 του Μπάσλερ, οι Βαυαροί γινόντουσαν αυτόματα το μεγάλο φαβορί της αναμέτρησης. Αλλά η Μάντσεστερ Γιουνάιτεντ, που είχε παραμείνει αήττητη σε όλη τη διάρκεια της διοργάνωσης, μπορούσε να αντιδράσει.

Παρ΄ όλα αυτά, η Μπάγερν εξακολουθούσε να κάνει ευκαιρίες, και είχε δοκάρι με τον Γέρεμις, ενώ η εστία του Σμάιχελ θα μπορούσε να παραβιαστεί πολλές φορές, όπως με τον Γιάνκερ, αλλά ο Δανός τερματοφύλακας έκανε εξαιρετική εμφάνιση. Και το 1-0 για την Μπάγερν, παρέμενε και μετά το τέλος του πρώτου ημιχρόνου.

Ο σερ Άλεξ Φέργκιουσον έκανε δύο αλλαγές που κυριολεκτικά την τελευταία στιγμή έφεραν τα πάνω κάτω προς όφελος της Μάντσεστερ. Στο 67΄ βγάζει τον Μπλόνγκβιστ και περνάει στη θέση του τον Τέντι Σέριγχαμ, θέλοντας έτσι να αλλάξει το σύστημα και να τονώσει την επιθετική γραμμή της Γιουνάιτεντ. Στο 81ο λεπτό, και ενώ το 1-0 παρέμενε υπέρ της Μπάγερν, ο Φέργκιουσον περνάει και τον Όλε Γκούναρ Σόλσκιερ στη θέση του Άντι Κόουλ, δείχνοντας έτσι ότι θα τα παίξει όλα για όλα μέχρι το τελευταίο σφύριγμα. Παρ΄ όλα αυτά, οι Γερμανοί κρατούσαν το προβάδισμα και δεν υπήρχαν πολλές ευκαιρίες πια στην Μάντσεστερ να αντιδράσει, αφού η ώρα περνούσε.

 Οι καθυστερήσεις 

Δίνονται 3 λεπτά σαν χρόνος καθυστερήσεων. Η Μάντσεστερ Γιουνάιτεντ έχει τη μπάλα. Ο Ντέιβιντ Μπέκαμ δίνει στον Γκάρι Νέβιλ, ο οποίος βγάζει σέντρα, με προβολή όμως η μπάλα φεύγει κόρνερ. Ο Μπέκαμ πάει στο κόρνερ, ενώ μέσα στην περιοχή είναι 20 παίκτες, εκτός από τον Μπέκαμ και τον Σμάιχελ. Ο Μπέκαμ χτυπάει το κόρνερ, οι αμυντικοί διώχνουν, όχι όμως μακριά. Η μπάλα έρχεται στον Σέριγχαμ, που κάνει με σουτ το 1-1. Το ματς έρχεται στα ίσα στο 91ο λεπτό.

Η Γιουνάιτεντ έχει ξανά τη μπάλα, και το κέρδος είναι ακόμα ένα κόρνερ. Ο Μπέκαμ πάλι στη γωνία. Το χτυπάει με περισσότερη δύναμη από ότι στο 1-1. Κι εκεί γίνεται μία από τις μεγαλύτερες συγκινήσεις στο ποδόσφαιρο, σύγχρονο και μη. Η άλλη αλλαγή του σερ Άλεξ Φέργκιουσον, ο Όλε Γκούναρ Σόλσκιερ, πετάγεται, πιάνει την κεφαλιά και κάνει το 2-1. Τώρα πια, το σύνθημα είναι "Manchester United reached the promised land".

 Κληρονομιά μετά τον αγώνα 
Το τέλος του αγώνα ήταν τόσο απροσδόκητο που ο πρόεδρος της UEFA Λέναρτ Γιόχανσον άφησε τη θέση του στις κερκίδες πριν από το γκολ του Σέριγχαμ για να κατέβει στον αγωνιστικό χώρο και να παρουσιάσει το τρόπαιο του Ευρωπαϊκού Κυπέλλου, το οποίο ήταν ήδη στολισμένο με τις κορδέλες της Μπάγερν. Είναι ένα παιχνίδι που οι οπαδοί της Μπάγερν Μονάχου μισούν επειδή φέρνει πίσω οδυνηρές αναμνήσεις.  Όταν βγήκε από το τούνελ μετά το τελικό σφύριγμα, έμεινε άναυδος και αργότερα είπε: "Δεν μπορώ να το πιστέψω. Οι νικητές κλαίνε και οι χαμένοι χορεύουν". Όταν οι δύο ομάδες πήγαν να παραλάβουν τα μετάλλιά τους, ο Matthäus παρέλαβε το μετάλλιο της δεύτερης θέσης, αλλά σχεδόν αμέσως το αφαίρεσε από το λαιμό του. Δεν κέρδισε ποτέ τη διοργάνωση ως παίκτης, καθώς μετακόμισε στις Ηνωμένες Πολιτείες για να παίξει για τους MetroStars τον Μάρτιο του 2000, ένα χρόνο πριν η Μπάγερν κατακτήσει το Ευρωπαϊκό Κύπελλο το 2001. Ο Matthäus σχολίασε αργότερα ότι "δεν ήταν η καλύτερη ομάδα που κέρδισε, αλλά η πιο τυχερή ομάδα". Ως αρχηγός της Μάντσεστερ Γιουνάιτεντ, ο Σμάιχελ έπρεπε να παραλάβει το μετάλλιο τελευταίος, αλλά αντ' αυτού ανέβηκε πρώτος πριν επιστρέψει στο πίσω μέρος της ουράς με τον Φέργκιουσον.Στη συνέχεια, το ζευγάρι σήκωσε το τρόπαιο μαζί, περιτριγυρισμένο από τους υπόλοιπους παίκτες της Μάντσεστερ Γιουνάιτεντ, συμπεριλαμβανομένου του Μέι, ο οποίος ανέβηκε στο βάθρο και εμφανίστηκε σε περίοπτη θέση στις φωτογραφίες από τον εορτασμό.

Μένοντας πιστός στο λόγο του νωρίτερα στη σεζόν, αυτός ο αγώνας ήταν ο τελευταίος του Σμάιχελ με τη φανέλα της Μάντσεστερ Γιουνάιτεντ και ένα μήνα αργότερα υπέγραψε στην πορτογαλική Σπόρτινγκ. Πέρασε δύο σεζόν στην Πορτογαλία πριν επιστρέψει στην Αγγλία για περιόδους με την Άστον Βίλα και τη Μάντσεστερ Σίτι. Ήταν επίσης η τελευταία επίσημη εμφάνιση του Μπλούμκβιστ για τον σύλλογο. Αφού έπαιξε και στα τέσσερα παιχνίδια της περιοδείας του συλλόγου στην Αυστραλία και την Κίνα τον Ιούλιο του 1999, υπέστη μια σειρά από τραυματισμούς στο γόνατο που τον απέκλεισαν από την αγωνιστική δράση για τις επόμενες δύο σεζόν. Έπαιξε άλλα δύο παιχνίδια για την πρώτη ομάδα κατά τη διάρκεια της προετοιμασίας του 2000-01, καθώς και τρία παιχνίδια για τις ρεζέρβες τον Σεπτέμβριο και τον Οκτώβριο του 2001, πριν πάρει ελεύθερη μεταγραφή στην Έβερτον τον Νοέμβριο του ίδιου έτους. Για την Μπάγερν Μονάχου, οι αναπληρωματικοί Helmer και Ali Daei εγκατέλειψαν τον σύλλογο το καλοκαίρι του 1999- ο Helmer μετακόμισε στην Αγγλία για να παίξει στη Σάντερλαντ, ενώ ο Daei παρέμεινε στη Γερμανία με τη Hertha BSC.

Λεπτομέρειες τελικού

ΜΑΝΤΣΕΣΤΕΡ ΓΙΟΥΝΑΪΤΕΝΤ:  GK 1  Πέτερ Σμάιχελ (c)RB 2  Γκάρι ΝέβιλCB 5  Ρόνι ΓιόνσενCB 6  Γιάπ ΣταμLB 3  Ντένις ΊργουινRM 11 Ράιαν ΓκιγκςCM 7  Ντέιβιντ ΜπέκαμCM 8  Νίκι ΜπατLM 15 Γέσπερ Μπλόμκβιστ   10px 67'CF 19 Ντουάιτ ΓιόρκCF 9  Άντι Κόουλ   10px 81'Substitutes:GK 17 Ράιμοντ φαν ντερ Γκάουβ DF 4  Ντέιβιντ Μέι DF 12 Φιλ Νέβιλ DF 30 Γουές Μπράουν  MF 34 Τζόναθαν ΓκρίνινγκFW 10 Τέντι Σέριγχαμ   10px 67'FW 20 Όλε Γκούναρ Σόλσκιερ   10px 81'Manager: Άλεξ Φέργκιουσον 300pxΜΠΑΓΕΡΝ ΜΟΝΑΧΟΥ: GK 1  Όλιβερ Καν (c) SW 10 Λόταρ Ματέους   10px 80'RB 2  Μάρκους ΜπάμπελCB 25 Τόμας ΛίνκεCB 4  Σάμιουελ Οσέι ΚουφούρLB 18 Μίχαελ ΤάρνατCM 11 Στέφαν Έφενμπεργκ  10px 60'CM 16 Γενς ΓέρεμιςRF 14 Μάριο Μπάσλερ   10px 90'CF 19 Κάρστεν ΓάνκερLF 21 Αλεξάντερ Ζίκλερ   10px 71'Substitutes:GK 22 Μπέρντ Ντρέερ DF 5  Τόμας Χέλμερ MF 7  Μεχμέτ Σολ   10px 71'MF 8  Τόμας Στρούντς MF 17 Τόρστεν Φίνκ   10px 80'MF 20 Χασάν Σαλιχάμιτζιτς   10px 90'FW 24 Αλί Νταέι  Manager: Ότμαρ Χίτσφελντ
Man of the Match:
Μάριο Μπάσλερ (Μπάγερν Μονάχου)

Βοηθοί διαιτητές:
Τζενάρο Ματσέι (Ιταλία)
Κλαούντιο Πουγκλίσι (Ιταλία)
4ος διαιτητής:
Φιορέντσο Τρέοσι (Ιταλία)

 Παραπομπές 

 Εξωτερικοί σύνδεσμοι 

 https://web.archive.org/web/20090411020905/http://www.treble1999.co.uk/

Κατηγορία:Κύπελλο Πρωταθλητριών Ευρώπης
Κατηγορία:Αθλητισμός στη Βαρκελώνη
Κατηγορία:Διεθνείς ποδοσφαιρικές διοργανώσεις στην Ισπανία
Κατηγορία:Ποδοσφαιρικά παιχνίδια γερμανικών ομάδων
Κατηγορία:Ποδοσφαιρικά παιχνίδια αγγλικών ομάδων